**POSOLSTVO VIANOC**

S blížiacim koncom roka sa spomaľuje každodenný zhon,

najkratšie dni a najdlhšie noci sú tiež toho znakom.

Prichádza obdobie radosti, pokory a viery v zázraky,

za tichého doprovodu tónov vianočnej koledy.

Ulice a námestia žiaria viac ako inokedy,

svojou mágiou vábia vianočné trhy.

Sledujúc postupné zapaľovanie adventných sviec,

necháme sa unášať atmosférou pod oblohou plnou hviezd.

Až nadíde ten deň, ktorý ľudia oslávujú stáročia.

Ten deň, kedy sa blížny blížnemu odvďačia.

Ten deň, keď sa objavila hviezda jasná

a my oslavujeme narodenie Mesiáša.

Na Vianoce by nemali byť ľudia sami.

Je potrebné dopriať hojnosť aj tam, kde jej niet.

Dar nie je len vecný, obdariť sa dá aj krásnymi chvíľami.

Je to aj teplé jedlo pre cudzinca či niekoľko milých viet.

Vnímajme Vianoce ako posolstvo lásky.

Lásky, čo násobí sa každým dobrým skutkom.

Lásky, čo otvára naše srdcia dobru a pokore.

Lásky, čo roztopí aj ľadové srdce.

Larisa Mikušková, 9.A